b'\n_START_ARTICLE_\nKauhukeitti\xc3\xb6\n_START_SECTION_\nFormaatti\n_START_PARAGRAPH_\nFormaatti on samanlainen kuin ohjelman brittiversiossa: kilpailijat jaetaan siniseksi ja punaiseksi joukkueeksi, jotka kilpailevat toisiaan vastaan ruoanlaittokilpailuissa. Kun kilpailijoiden m\xc3\xa4\xc3\xa4r\xc3\xa4 on karsittu viiteen (tai kuuteen kausilla 4\xe2\x80\x937) joukkueet yhdistyv\xc3\xa4t yhdeksi mustaksi joukkueeksi, ja alkaa yksil\xc3\xb6kilpailu._NEWLINE_Joka jakso alkaa joukkue- tai yksil\xc3\xb6haasteella. Voittanut joukkue tai kokki saa usein palkinnon, kun h\xc3\xa4vinnyt joukkue saa rangaistuksen, joka on usein siivoamista, ruokien tekoa tai koristelua._NEWLINE_Illalliskattauksessa kokit huolehtivat sellaisen ruoan valmistuksesta, jonka Gordon Ramsayn vaativa maku kelpuuttaa. Toisinaan Ramsay saattaa heitt\xc3\xa4\xc3\xa4 jopa lautasellisen ruokaa roskiin yhden ainesosan puutteesta, jolloin joukkue joutuu valmistamaan ruoan uudelleen. My\xc3\xb6s, jos Ramsay n\xc3\xa4kee keitti\xc3\xb6ss\xc3\xa4 ongelmia, h\xc3\xa4n k\xc3\xa4skee toisinaan jonkun pelaajan auttaa toista. Jos koko keitti\xc3\xb6ll\xc3\xa4 on vaikeuksia, h\xc3\xa4n saattaa sulkea keitti\xc3\xb6n huutamalla: "Shut it down!" tai "Switch it off!"._NEWLINE_Illalliskattauksen j\xc3\xa4lkeen Ramsay valitsee voittajajoukkueen ja parhaan kokin h\xc3\xa4vinneest\xc3\xa4 joukkueesta. T\xc3\xa4m\xc3\xa4n kokin t\xc3\xa4ytyy usein tehd\xc3\xa4 p\xc3\xa4\xc3\xa4t\xc3\xb6s siit\xc3\xa4, ketk\xc3\xa4 kaksi kokkitoveriaan nimet\xc3\xa4\xc3\xa4n pudotukseen. Toisinaan, jos kattaus on ollut eritt\xc3\xa4in hyv\xc3\xa4 tai huono, Ramsay ei valitse voittajaa ollenkaan. Joskus Ramsay my\xc3\xb6s muuttaa nimettyj\xc3\xa4 ja valitsee pudotusuhan alle jonkun muun. Jokaisella nimetyll\xc3\xa4 kokilla on mahdollisuus kertoa Ramsaylle, miksi heid\xc3\xa4n pit\xc3\xa4isi j\xc3\xa4\xc3\xa4d\xc3\xa4, mutta lopullinen p\xc3\xa4\xc3\xa4t\xc3\xb6s on h\xc3\xa4nen oman mielipiteens\xc3\xa4 mukainen. Pudotuksen j\xc3\xa4lkeen kokki antaa Ramsaylle takkinsa, Ramsay iskee sen koukkuun rei\'itt\xc3\xa4en takin ja koukun yl\xc3\xa4puolella oleva kilpailijan kuva palaa symboloimaan pudotusta._NEWLINE_Kun j\xc3\xa4ljell\xc3\xa4 on en\xc3\xa4\xc3\xa4 kaksi kokkia, Ramsay jakaa Kauhukeitti\xc3\xb6n kahteen ruokailualueeseen. Kaksi viimeist\xc3\xa4 pelaajaa suunnittelevat ja sisustavat alueensa sek\xc3\xa4 muodostavat ruokalistansa. Kuusi viimeksi pudotettua kokkia palaavat auttamaan finalisteja valmistamaan ruoat._NEWLINE_Kauhukeitti\xc3\xb6 eroaa pudotustyyppisist\xc3\xa4 tositelevisio-ohjelmista sill\xc3\xa4 tavalla, ett\xc3\xa4 tuomarointi ja pudotus lankeaa aina lopulta yhden henkil\xc3\xb6n, Ramsayn, niskoille. Lis\xc3\xa4ksi Ramsaylla on voima muuttaa ohjelman kulkua, kuten j\xc3\xa4tt\xc3\xa4m\xc3\xa4ll\xc3\xa4 h\xc3\xa4vinneen joukkueen nimetyt huomiotta, pudottamalla voittajajoukkueen j\xc3\xa4seni\xc3\xa4, pudottamalla kokkeja kesken kattauksen sek\xc3\xa4 siirt\xc3\xa4m\xc3\xa4ll\xc3\xa4 kokkeja toisiin joukkueisiin.\n_START_SECTION_\nHenkil\xc3\xb6kunta\n_START_PARAGRAPH_\nOhjelmaa juontaa ja tuomaroi Gordon Ramsay, ja sit\xc3\xa4 kertoo Jason Thompson. Ravintolan hovimestari oli kausilla 1-7 ja 11-12 Jean-Philippe Susilovic, joka otettiin ohjelmaan Petrusista, yhdest\xc3\xa4 Ramsayn Lontoon ravintoloista. Jean-Philippe is\xc3\xa4nn\xc3\xb6i my\xc3\xb6s brittiversion ensimm\xc3\xa4isell\xc3\xa4 kaudella. Kausilla 8-10 hovimestarina toimi James Lukanik ja kaudesta 13 l\xc3\xa4htien teht\xc3\xa4v\xc3\xa4\xc3\xa4 on hoitanut Marino Monferrato._NEWLINE_Joka joukkueella on my\xc3\xb6s joka kattauksessa toinen apukokeista. Scott Leibfried esiintyi kausilla 1-10 ja h\xc3\xa4nen tilalleen siirtyi James Avery kaudesta 11 l\xc3\xa4htien. Kaudella 15 Averyn korvasi Aaron Mitrano. MaryAnn Salcedo esiintyi kausilla 1-3, Gloria Felix kausilla 4\xe2\x80\x935, Heather West (2.kauden voittaja) kaudella 6 sek\xc3\xa4 Andi Van Willigan kaudesta 7 eteenp\xc3\xa4in (pois lukien 15.kausi, jolloin h\xc3\xa4nen tilallaan toimi 10.kauden voittaja Christina Wilson Andin menness\xc3\xa4 naimisiin ja viett\xc3\xa4ess\xc3\xa4 h\xc3\xa4\xc3\xa4juhliaan kauhukeitti\xc3\xb6ss\xc3\xa4).\n_START_SECTION_\nSijainti\n_START_PARAGRAPH_\nSarjan ensimm\xc3\xa4isill\xc3\xa4 kahdella kaudella Kauhukeitti\xc3\xb6-ravintola sijaitsi Los Angelesin televisioasema KCOPin entisiss\xc3\xa4 tiloissa 915 North La Brea Avenuella Hollywoodissa, Kaliforniassa.'